अपने फसलों तथा अनाज की सुरक्षा को लेकर लगभग दो दशक बाद हमने हमलावरों को जबाव दिया. दोनों तरफ से अस्त्र-शस्त्र चमकाये गये. ग्रामीणों ने उन्हें बुरी तरह से रगेदा. लेकिन हमारे हुंकार को स्थायनी प्रशासन ने कातिलाना हमला करार दिया. उस जंग में शामिल लोगों पर कई दफा लगा दिया गया. हमने एक बार रंगदारों को छू दिया तो धर पकड़ के लिए गांव में थाना पुलिस पहुंच गयी. हमारे खिलाफ जेल का दरबाजा खुल गया. कानून अंधा हो गया.इंसाफ चीख उठा. गरीबों की आवाज कोई सुनने वाला नहीं है. उनकी आवाज भी है तो मूक, शब्दहीन, चुपचाप, नि:शब्द! वह सदियों से निरंकुश लोगों द्वारा सताया जाता रहा है. बेबसी में तड़पता रहा है. किसी ने उसकी आवाज भी उठाई तो बेरहमी से दबा दी गयी.ताकि कोई बोल नहीं सके. ग्रामीणों के साथ भी ऐसा ही हुआ. घटना के दूसरे दिन ही मेरे साथ कई जेल के सलाखों के पीछे ढकेल दिये गये. जेल में बंद हमारे साथ कई नाबालिग बच्चों के कारण अदालत ने घटना को तरजीह नहीं दिया. बेल पर हम जेल से बाहर आ गये.